રાજકોટ તા. ૨૯ : ભરતભાઇ મકવાણાના ૨૨ વર્ષીય પુત્ર અજયને એક કિડની જન્મજાત ડેમેજ હતી અને છેલ્લા બે વર્ષથી બીજી કીડની પણ ડેમેજ થતા હાલ ડાયાલીસીસ પર છે. કોલેજના બીજા વર્ષમાં અભ્યાસ કરતા આ લાડકવાયાની જીંદગી બચાવી લેવા પિતા ભરતભાઇ પોતાની કીડની આપવા તૈયાર થયા છે. ક્રોસ મેકીંગ સહીતના રીપોર્ટ થઇ ચુકયા છે. અમદાવાદ ખાતે કિડની ટ્રાન્સપ્લાન્ટ માટે તૈયારીઓ કરવામાં આવી છે. આ માટે રૂ.૭ લાખ સુધીનો ખર્ચ થાય તેમ છે. સગા સંબંધીઓની મદદ મેળવી રૂ. ૫ લાખ સુધીના ખર્ચની તો વ્યવસ્થા તેઓએ કરી લીધી છે. પરંતુ હજુ વધારાના રૂ.૨.૫૦ લાખનો ખર્ચ કયાંથી કાઢવો તેની મુંજવણ અનુભવી રહ્યા છે. સુખી સંપન્ન લોકો અને દાતાઓએ આગળ આવવા અપીલ કરાઇ છે. અજય મકવાણા બેંક ઓફ ઇન્ડીયા ફુલછાબ ચોક, રાજકોટ બ્રાન્ચમાં બચત ખાતુ ધરાવે છે. જેના ખાતા નં.૩૧૦૩૧૦૧૧૦૦૦૬૦૩૩ છે. વધુ માહીતી અજયના પિતાશ્રી ભરતભાઇ મકવાણા (મો.૯૮૨૪૫ ૯૯૭૩૬) નો તેમના નિવાસ સ્થાન 'ભગવતી કૃપા', ર-તીલક પ્લોટ, મોચી બજાર, રાજકોટ ખાતે સંપર્ક કરવા જણાવાયુ છે. (૧૬.૨)